CELEX: 32015D0344
Language: et
Date: 2015-02-17 00:00:00
Title: Nõukogu otsus (EL) 2015/344, 17. veebruar 2015 , Euroopa Ühenduse ja Ukraina vahelise teadus- ja tehnoloogiakoostöö lepingu pikendamise kohta

4.3.2015   
            
            
               ET
            
            
               Euroopa Liidu Teataja
            
            
               L 60/37
            
         NÕUKOGU OTSUS (EL) 2015/344,
   17. veebruar 2015,
   Euroopa Ühenduse ja Ukraina vahelise teadus- ja tehnoloogiakoostöö lepingu pikendamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Nõukogu kiitis oma otsusega 2003/96/EÜ (1) heaks Euroopa Ühenduse ja Ukraina vahelise teadus- ja tehnoloogiaalase koostöölepingu (2) (edaspidi „leping”) sõlmimise.
            
         
               (2)
            
            
               Lepingu artikli 12 punktis b on sätestatud, et leping sõlmitakse esialgu 31. detsembrini 2002 ning et lepinguosaliste kokkuleppel võib seda pikendada viie aasta kaupa.
            
         
               (3)
            
            
               Nõukogu otsuse 2011/182/EL (3) kohaselt pikendati lepingut veel viieks aastaks tagasiulatuvalt alates 8. novembrist 2009 ning selle kehtivus lõpeb 7. novembril 2014.
            
         
               (4)
            
            
               Lepinguosalised leiavad, et lepingu kiire pikendamine on nende mõlema huvides.
            
         
               (5)
            
            
               Pikendatud lepingu sisu peaks olema sama kui lepingul.
            
         
               (6)
            
            
               Lepingu pikendamine tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Ühenduse ja Ukraina vahelise teadus- ja tehnoloogiaalase koostöölepingu pikendamine uueks viieaastaseks ajavahemikuks kiidetakse liidu nimel heaks.
   Artikkel 2
   Nõukogu eesistujal on õigus määrata isik(ud), kes on volitatud saatma liidu nimel ja kooskõlas lepingu artikli 12 punktiga a Ukrainale teate, et liit on lõpetanud lepingu pikendamiseks vajalikud sisemenetlused.
   Artikkel 3
   Käesolev otsus jõustub selle vastuvõtmise päeval.
   
      Brüssel, 17. veebruar 2015
      
         
            Nõukogu nimel
         
         
            eesistuja
         
         J. REIRS
      
   
   
      (1)  Nõukogu 6. veebruari 2003. aasta otsus 2003/96/EÜ teadus- ja tehnoloogiaalase koostöölepingu sõlmimise kohta Euroopa Ühenduse ja Ukraina vahel (ELT L 36, 12.2.2003, lk 31).
   
      (2)  Euroopa Ühenduse ja Ukraina vaheline teadus- ja tehnoloogiaalane koostööleping (ELT L 36, 12.2.2003, lk 32).
   
      (3)  Nõukogu 9. märtsi 2011. aasta otsus 2011/182/EL Euroopa Ühenduse ja Ukraina vahelise teadus- ja tehnoloogiaalase koostöölepingu pikendamise kohta (ELT L 79, 25.3.2011, lk 3).